মাজুস
মাজুস (আরবি: مجوس or Magūs (ফার্সি: مگوش) শব্দটি জরাথুস্ট্রবাদী ধর্মের অনুসারীদের বোঝায়। আরবি ভাষায় এদের মাজুস এবং ফার্সি ভাষায় ম্যাগাস বলা হয়। এই শব্দটি মূলত জরাথুস্ট্রবাদী পুরোহিতদের জন্য ব্যবহৃত হত। জরথুস্ট্রবাদী ধর্মের পুরোহিতদের জন্য 'মাজু' শব্দটি একটি প্রযুক্তিগত পরিভাষা ছিল। 'গাবর' (অনিশ্চিত ব্যুৎপত্তি) শব্দটিও একই অর্থে ব্যবহৃত হত এবং প্রথমে এর কোন নেতিবাচক অর্থ ছিল না। 'মাজু' শব্দটিকে "অগ্নি উপাসক" হিসেবেও অনুবাদ করা হয়। ম্যাগি শব্দটি মধ্য পারসিক ভাষা থেকে আরামাইক ভাষায় ধার নেওয়া হয়েছিল। আরামাইকে এটি 𐡌𐡂𐡅𐡔𐡀⁩ (mḡušā) হিসেবে লেখা হত। এর আবার উৎস পুরাতন পারসিক ভাষার 𐎶𐎦𐎢𐏁 (maguš) শব্দ। গ্রীক ভাষায়ও ম্যাগি শব্দটি μάγοι (mágoi) হিসেবে ধার নেওয়া হয়েছিল। ম্যাথিউ ২ অধ্যায়ে এই শব্দটি দেখা যায়। কুরআনের সূরা হজ্জের ১৭নং আয়াতে এই শব্দটির উল্লেখ রয়েছে: "নিশ্চয়ই যারা বিশ্বাস স্থাপন করেছে (মুসলিম), এবং যারা ইহুদি, সাবিআন, খ্রিস্টান ও অগ্নিপূজক (ম্যাজিয়ান), আর যারা আল্লাহর সাথে অন্যদেরকে শরীক করেছে– আল্লাহ্ তাদের সকলের বিচার করবেন পুনরুত্থানের দিনে। নিশ্চয়ই আল্লাহ সবকিছুর সাক্ষী।"